open-index/open-wikipedia-markdown huggingface dataset:
ראיין ריצ'רדס

**ראיין ריצ'רדס** (נולד ב-24 באפריל 1991) הוא כדורסלן אמריקאי, המשחק בקבוצת סארי סקורצ'ס מליגת העל הבריטית בכדורסל.

## קריירה
בשנת 2009 הצטרף ריצ'רדס לתוכנית הצעירה של המועדון הבלגי בלפיוס מונס-אנו. בליגה השלישה בבלגיה. במהלך עונת 2008–2009 הוא שיחק גם שני משחקים בטורניר הבינלאומי של נייקי ג'וניור עבור המועדון הגרמני Brose Baskets, עם ממוצעים של 16.5 נקודות, 11.5 ריבאונדים ו-1.0 חסימות תוך 29.3 דקות. מאוחר יותר שיחק ריצ'רדס שני משחקים באליפות אירופה עד גיל-18 באנגליה 2009, עם ממוצעים של 29.0 נקודות ו-13.0 ריבאונדים.

בעונת 2009–10 הצטרף ריצ'רדס לגראן קנאריה והחל את העונה עם הקבוצה הצעירה של הקבוצה, לה קאג'ה גראן קנאריה, ב-EBA הספרדית. הוא העמיד ממוצעים של 10.3 נקודות, 4.0 ריבאונדים ו-0.7 חסימות ב-18.4 דקות למשחק על פני שלוש הופעות. בעקבות תקופת שלושה משחקים זו, הוא התחיל להתמודד לסגל הבכיר, אך מעולם לא הגיע למגרש עם גראן קנריה. בינואר 2010 הושאל למועדון השווייצרי BBC Monthey להמשך עונת 10–2009. הוא שיחק שישה משחקים עבור מונטיי לפני שעזב את המועדון. הוא העמיד ממוצעים של 13.3 נקודות, 5.2 ריבאונדים ו-0.8 חסימות ב-20.3 דקות.

ב־24 ביוני 2010 נבחר ריצ'רדס על ידי סן אנטוניו ספרס בבחירה ה-49 בדראפט ה-NBA לשנת 2010. הוא לא הצטרף לספרס בעונת 2010–11; במקום זאת, הוא בילה את העונה בהתאוששות משני ניתוחים בכתף.

ב־9 בספטמבר 2011 חתם ריצ'רדס במועדון השווייצרי לוגאנו טיגרס. הוא עזב את הקבוצה בפברואר 2012. כעבור חודשיים הוא חתם עם BC Sukhumi המשחקת בסופרליג הגאורגי.

ביולי 2012 הצטרף ריצ'רדס לסן אנטוניו ספרס לליגת הקיץ של ה-NBA. ב־6 בנובמבר 2012 חתם במועדון הפולני Asseco Prokom Gdynia. ב־29 בינואר 2013 נפרד מגדיניה. כעבור שבועיים הוא חתם בווינה להמשך העונה, וזכה עימה באליפות הליגה האוסטרית.

ביולי 2013 ריצ'רדס הצטרף מחדש לסן אנטוניו ספרס לליגת הקיץ. הוא החל את עונת 14–2013 עם המועדון אל נאסר בדובאי, אך חזר לאירופה בדצמבר 2013 והצטרף למועדון היווני Ikaros Chalkidas להמשך העונה.

ב־19 ביולי 2014 חתם ריצ'רדס בווינה וחזר למועדון למשך שני. תקופת המשחק השנייה שלו נמשכה חמישה משחקים בלבד, שכן נפרד מהמועדון ב־21 באוקטובר 2014. שלושה ימים לאחר מכן הוא חתם במועדון ההונגרי BC Körmend להמשך העונה.

באפריל 2015 עבר ריצ'רדס לאיראן שם הצטרף לאוניברסיטת אזאד בטהראן. ביוני 2015 הוא חתם בקבוצת גנווקסי קרנף של NBL הסינית.

בעונת 2015/2016 ריצ'רדס חזר לאיראן לשחק בשחרדארי גורגן. בעקבות העונה האיראנית הוא הצטרף למועדון הלבנוני Sagesse. לאחר מכן היה לו תקופה קצרה עם אל-אחלי במאי 2016.

ב־26 בספטמבר 2016 חתם ריצ'רדס במחנה האימונים בסן אנטוניו ספרס. שלושה ימים לאחר מכן, ויתרו עליו על ידי הספרס. ב־20 באוקטובר 2016 חתם ריצ'רדס בקארפוס סוקולי במקדוניה. ב־22 בנובמבר 2016 נפרד מסוקולי לאחר שהופיע בארבעה משחקים. ב־3 בדצמבר 2016 חתם בפלאייש נפת עבדן מליגת העל האיראנית. ב־9 במרץ 2018 חתם ריצ'רדס בווינה מהבונדסליגה האוסטרית. ב־26 באפריל 2018 דווח כי ריצ'רדס נפרד מהקבוצה מבלי לשחק משחק בגלל פציעה בכתף.

ב־6 ביולי 2020 חתם ריצ'רדס בפניקס בריסל מליגת הכדורסל הפרו.

ב־28 בנובמבר 2020 חתם ריצ'רדס עם סארי סקורצ'ס לעונת 2020/2021. זו תהיה התפקיד השני של ריצ'רדס עם המועדון בבריטניה.

## קישורים חיצוניים

קטגוריה:כדורסלנים אמריקאים
קטגוריה:כדורסלני גראן קנריה
קטגוריה:אמריקאים שנולדו ב-1991
גלן תומפסון

**גלן ויליאם "ג.ט." תומפסון הבן** (באנגלית: **.Glenn William "GT" Thompson Jr**; נולד ב-27 ביולי 1959) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-15 של קהיליית פנסילבניה מאז 2009. בשנים 2009–2019 ייצג תומפסון את מחוז הקונגרס החמישי, אך לקראת בחירות 2018 בארצות הברית הורה בית המשפט העליון של פנסילבניה על שינוי מפת מחוזות הבחירה במדינה.

## ביוגרפיה
תומפסון נולד בבלפונטה שבמרכז פנסילבניה וגדל בעיירה הווארד הסמוכה. אביו היה יוצא צי ארצות הברית. תומפסון בעל תואר ראשון בטיפול תרבותי (therapeutic recreation) מאוניברסיטת המדינה של פנסילבניה, ותואר שני כפול באותו המקצוע ובמדעי הבריאות מאוניברסיטת טמפל. במשך 28 שנה עבד תומפסון כמטפל ומנהל בית אבות במחוז לייקומינג, ובמשך שש שנים היה יושב ראש המפלגה הרפובליקנית במחוז סנטר. טרם היבחרו לקונגרס התנדב כלוחם אש והיה פעיל בשירותי הצלה ועזרה ראשונה מקומיים.

במהלך 2008 נבחר תומפסון אל בית הנבחרים של ארצות הברית במחוז הקונגרס החמישי של פנסילבניה, אחרי שגבר על מארק מקרקן, מועמד המפלגה הדמוקרטית, ברוב של 58% מקולות הבוחרים לעומת 42% שסחף מקרקן. ב-3 בינואר 2009 תומפסון הושבע לתפקידו. כאשר הקונגרס ה-112 התכנס ב-5 בינואר 2011 לשם בחירת יושב ראש בית הנבחרים של ארצות הברית, קולו של תומפסון היה ה-218 עבור ג'ון ביינר, מה שהעניק לביינר רוב קולות. במהלך הקונגרס ה-112 מונה תומפסון ליו"ר ועדת המשנה של ועדת החקלאות של בית הנבחרים לענייני ייעור, שימור ואנרגיה.

עם התכנסות הקונגרס ה-115 של ארצות הברית מונה תומפסון לסגן יו"ר ועדת החקלאות של בית הנבחרים, ובדצמבר 2020, לקראת הקונגרס ה-117, מונה לחבר הבכיר בוועדה, והחליף בתפקיד זה את מייק קונאוויי. באוקטובר 2017 הציג תומפסון ביחד עם חבר הקונגרס ג'ו קורטני מקונטיקט את "חוק תזונת החלב בבתי הספר משנת 2017", הצעת חוק לקידום צריכת חלב בידי תלמידים בבתי ספר. לאחר הטבח בתיכון דאגלס ב-2018, אמר תומפסון לקהל תלמידים שהוא אינו מסכים עם הרעיון לחמש מורים, וכי הצביע בעד מימון מערכת בדיקת רקע לאומית משופרת.

בדצמבר 2020 נמנה תומפסון בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

לאחר שהסנאטור הרפובליקני פט טומי הודיע על כוונתו לפרוש מהחיים הפוליטיים לקראת בחירות 2022, עלה שמו של תומפסון כמועמד פוטנציאלי לסנאט של ארצות הברית מטעם המפלגה הרפובליקנית.

## קישורים חיצוניים

* 

* 

## הערות שוליים

קטגוריה:אמריקאים ילידי פנסילבניה
קטגוריה:בוגרי אוניברסיטת המדינה של פנסילבניה
קטגוריה:בוגרי אוניברסיטת טמפל
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1959
גל הקור בטקסס (2021)

**גל הקור בטקסס** הוא גל קור קיצוני, שהכה במדינת טקסס שבדרום ארצות הברית בחודש פברואר 2021. גל הקור גרם להפסקות חשמל ולפגיעה במערכת המים בכל רחבי טקסס, וגבה את חייהם של מעל ל-60 בני אדם.

## סיבות להופעת הסופה
בשל הימצאותה בדרום ארצות הברית וקרוב לרצועת המדבריות העולמית, טקסס לרוב מוגנת מפני פגעי חורף למיניהם. עם זאת, גל קור שפקד את צפון ארצות הברית באמצע פברואר 2021 'גלש' אל טקסס והכה בה קשות. יש שייחסו את התופעה יוצאת הדופן למשבר האקלים
טקסס סבלה ממכת קור דומה ב-2011, שגרמה אף היא לקריסה נרחבת של מערכת החשמל.

## פגיעה ונזקים
הסופה הכתה בחלקים נרחבים של טקסס כבר ב-10 בפברואר, ועד מהרה צנחה הטמפרטורה ברוב המדינה אל מתחת ל-0 מעלות צלזיוס. באותו יום נרשמה בחלקים של טקסס טמפרטורה של מינוס 22 מעלות צלזיוס. עם הצטברות שכבה עבה של שלג על שטחים רבים, הפסקות חשמל יזומות דווחו במספר ערים בארצות הברית, ועוד בסוף אותו יום דיווחו כלי התקשורת על למעלה מ-2 מיליון אזרחים ללא חשמל. ב-13 בפברואר, עם החמרת המצב, דרש המושל גרג אבוט כי בטקסס יוכרז מצב חירום פדרלי, כדי לאפשר למדינה לקבל תקציבים עודפים מהקבינט. נשיא ארצות הברית ג'ו ביידן נענה לדרישה למחרת היום, ב-14 בפברואר.

לאחר מכן החלה הסופה לגבות קורבנות. ב-20 בפברואר עלה מניין הקורבנות ל-60. כאשר הסופה הגיעה לשיאה, כ-4 מיליון בני אדם נותקו מהחשמל באזורים שונים בטקסס, וכ-12 מיליון ללא גישה למים זורמים, שכן אלה קפאו

### הגורמים לקריסת התשתיות
#### חשמל
כמעט כל מדינות ארצות הברית היבשתית שייכות לאחת משתי רשתות חשמל גדולות: המזרחית (Eastern Interconnection ) והמערבית (Western Interconnection ), אך רוב טקסס מחוברת לרשת נפרדת משלה. לטקסס יש אמנם כמה חיבורים לרשתות החשמל האחרות כדי לעזור לאספקה בעת חירום, אך בעת הסופה רשתות אלה סבלו מתנאים דומים, ללא יתרת חשמל משמעותית שיכלו לספק.

לטקסס אקלים חם בדרך כלל, ולכן הציוד שם לא בנוי לעמוד בטמפרטורות נמוכות. בטמפרטורות כאלו מצטבר קרח במקומות שונים והדלקים הנוזליים, בעיקר גז טבעי, מתמצקים.

מקורות ייצור החשמל בטקסס מגוונים למדי, וערב הסופה כושר הייצור הכולל בטקסס היה כ־108,000 מגה-ואט: כ-50% מיוצר בתחנות כוח המופעלות בגז טבעי, 30% בטורבינות רוח והשאר בתחנות כוח פחמיות, גרעיניות, ופוטו-וולטאית.

כבר השבוע שלפני הסופה היה קר במיוחד, וכשפרצה הסופה רבע מיכולת יצור החשמל בטקסס היה מחוץ לכלל פעולה: מחצית מהמחסור נבע מתחנות גז טבעי, ששותקו בעיקר בשל קפיאת הגז בצינורות, ומחצית מטורבינות רוח שצופו בקרח שמנע מהן להסתובב. תכסית העננים מנעה מהתחנות הפוטו וולטאיות לייצר חשמל, ואחת מהתחנות הגרעיניות הבודדות יצאה מכלל פעולה בשל קפיאת המים שהיו דרושים לה.

אך הקור הקיצוני גרם לעליה בדרישה לאנרגיה חשמלית, בעיקר לצורך חימום. הדרישה לחשמל עלתה לשיא של מעל 70,000 מגה-ואט (השיא הקודם היה 66,000 מגה-ואט). כושר הייצור ירד במהירות, כאשר תחנת כוח אחר תחנת כוח יצאה מכלל פעולה. עד לבוקר ה-15 בפברואר איבדה טקסס מחצית מכושר יצור החשמל שלה, במצב בו הביקוש לחשמל בשיא של כל הזמנים.

מצב זה חִייב פתרון של השלת עומסים: חלקים מהמדינה נותקו למשך פרקי זמן שונים, כאשר מתקנים חיוניים ממשיכים לקבל את מלוא אספקת החשמל. בסופו של דבר, מערכת החשמל בטקסס לא קרסה, אם כי רבים נותרו ללא חשמל לפרקי זמן ארוכים ביותר.

#### מים

מעבר לכשל של מערכות החשמל, צינורות מים רבים קפאו והתפוצצו ובכך גרמו לתקלות רבות במערכת המים.

## קישורים חיצוניים

## הערות שוליים

קטגוריה:אסונות בטקסס
קטגוריה:2021 בארצות הברית
קטגוריה:אסונות טבע ב-2021
קטגוריה:ארצות הברית: מזג אוויר
קטגוריה:הפסקות חשמל
אז'ן דיקר

**אז'ן דיקר** (בגרמנית: **Eugen Dücker**; 29 בינואר / 10 בפברואר 1841 – 6 בדצמבר 1916) היה צייר גרמני-רוסי מבית הספר לציור בדיסלדורף.

## ביוגרפיה
אז'ן דיקר היה בנם של הנגר אדוארד דיקר (1813–1886) ואשתו אמאלי, לבית פישר (1810–1880). אחותו ותלמידתו הייתה הציירת מאריה דיקר. הם הגיעו ממשפחה גרמנית-בלטית מאזור הים הבלטי.

הוא קיבל שיעורי רישום ראשונים מהשרטט והליטוגרף פרידריך סיגיסמונד שטרן (Friedrich Sigismund Stern) .

בין השנים 1858–1862 הוא למד באקדמיה בסנט פטרסבורג, שם למד לראשונה פיסול אצל דייוויד ינסן (1816–1902) ואז פנה לציור נוף.

הוא סייר באירופה במענק נסיעות של שש שנים. הוא נסע לקרלסרוהה, שם לקח שיעורים מקרל פרידריך לסינג ולמינכן. בשנת 1864 התיישב בדיסלדורף ובשנת 1872 הוא החליף את אוסולד אשנבאך כמורה לציור נוף באקדמיה לאמנות בדיסלדורף ונשאר שם במשך 44 שנים.

ב־14 באפריל 1874 הוא נישא לרגינה שנאלוך בדיסלדורף. ב־1879/80 שהה במושבת הציירים בהסן. 

בנסיעות לימודיות הוא ביקר בהולנד, בלגיה, צרפת ואיטליה.

לציוריו דיקר העדיף את הנוף הצפוני של גרמניה, במיוחד את הים הצפוני והבלטי. שם שהה לעיתים קרובות עם חברו קרל אירמר והתלמידים בכיתת הציור שלו. מרבית תמונותיו מראות את הים מהחוף. בשל ריבוי הסטודנטים שהלכו בעקבותיו בתפיסת האמנות הנטורליסטית שלו, דיקר נחשב למייסד "סגנון דיקר" בציור הנוף של דיסלדורף. 

דיקר היה חבר באקדמיות לאמנות בסנט פטרסבורג, ברלין, סטוקהולם ואגודות צבעי המים בסנט פטרסבורג, וינה ובריסל, וכן היה חבר באיגוד אמני דיסלדורף, אגודת האמנים של דיסלדורף מלכסטן ומועדון התחריט של דיסלדורף.

## גלריה

File:Ducker Katwijks vissersvolk.jpg

File:Eugen Dücker - Aufliegende Boote am Strand.jpg

File:Dücker Krabbenfischer am Ostseestrand.jpg

File:Eugen Dücker Selbstporträt an der Ostsee.jpg

File:Kerk bij Katwijk.png

File:Tee külasse.jpg

File:Eugen Dücker Küstenlandschaft.jpg

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1841
קטגוריה:גרמנים שנפטרו ב-1916
פרינס דאיה

**פרינס דאיה** (באנגלית: **Prince Daye**; נולד ב-11 באפריל 1978) הוא כדורגלן עבר ליברי ששיחק בעמדת הקשר.

## קריירת מועדונים
דאיה התחיל את הקריירה שלו בקבוצת ריאל רפובליקנס הגנאית, ממנה עבר לאינביקיבל אילבן הליברית.

בקיץ , דאיה חתם בבאסטיה הצרפתית והצטרף מיידית לקבוצת המילואים של המועדון. אחרי שנתיים בקבוצת המילואים, הצטרף לקבוצה הבוגרת.

בינואר , דאיה חזר לאפריקה וחתם בקלאב אפריקן מליגת העל התוניסאית, אך כעבור שנה חזר לאירופה חתם בבדחוס מהליגה השלישית בספרד.

לקראת עונת 2004/2005, דאיה חתם במכבי פתח תקווה מליגת העל.

בינואר , חתם בא-סאיליה מליגת העל הקטרית לאחר כשנה וחצי שלא שיחק כדורגל. בסיום העונה, פרש מכדורגל.

## קריירה בינלאומית
ב-23 ביוני 1996, דאיה ערך את הופעת הבכורה שלו בנבחרת ליבריה בניצחון 0–4 נגד . ב-8 ביוני 1997, דאיה הבקיע את שער הבכורה שלו בנבחרת בהפסד 1–2 ל.

דאיה השתתף עם הנבחרת לקראת גביע אפריקה לאומות 2002.

## קישורים חיצוניים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני בסטיה
קטגוריה:כדורגלני קלאב אפריקן
קטגוריה:כדורגלני מכבי פתח תקווה
קטגוריה:כדורגלני א-סאיליה
קטגוריה:כדורגלנים זרים בישראל
קטגוריה:כדורגלני נבחרת ליבריה
קטגוריה:ספורטאים זרים בצרפת
קטגוריה:ספורטאים זרים בתוניסיה
קטגוריה:ספורטאים זרים בספרד
קטגוריה:ספורטאים זרים בקטר
קטגוריה:כדורגלני גביע אפריקה לאומות 2002
קטגוריה:ילידי 1978
The Baffler

**The Baffler** הוא כתב עת אמריקאי לניתוח תרבותי, פוליטי ועסקי. הוקם בשנת 1988 על ידי העורכים תומאס פרנק וקית' וייט, והמטה שלו היה בשיקגו, אילינוי, עד שנת 2010, אז עבר לקיימברידג', מסצ'וסטס. בשנת 2016 הועבר המטה לניו יורק. בגלגול הראשון של "The Baffler" היו עד 12,000 מנויים.

החל משנת 2016, המגזין ואוספי המאמרים שלו מופצים דרך חנויות ספרים בארצות הברית, קנדה ובריטניה.

## היסטוריה
המגזין פורסם לראשונה על ידי גרג ליין. המוטו שלו היה "כתב העת שמנקה את קצה החיתוך". היא נודעה בביקורת על "התרבות העסקית ועסקי התרבות" ועל כך שחשפה את המתיחות הגראנגיות שבוצעו ב"ניו יורק טיימס". מאמר מפורסם אחד שפורסם מחדש, "הבעיה עם המוזיקה" מאת סטיב אלביני, חשף את פעולתו הפנימית של עסקי המוזיקה בתקופת שיא הרוק האינדי.

לזכות המגזין סייעו בהשקת הקריירה של כמה סופרים, כולל העורך המייסד תומאס פרנק, אנה מארי קוקס וריק פרלשטיין.

### נושאים
המגזין פרסם באופן ספורדי, קודם כל פעם בשנה ואז לעיתים קרובות יותר, אבל זה הואט לאחר ששיקגו "לשכת Baffler" נהרסה בשריפה ב-25 באפריל 2001. הפרסום הפך לקבוע ותדיר יותר לאחר השקתו מחדש ועבר לקיימברידג 'בשנת 2011. ציר הזמן לפרסום:

[ממוזער|350x350 פיקסלים| [פיטר ת'יל ודייוויד גרייבר מתווכחים באירוע "אין עתיד בשבילך" בהנחיית *The Baffler*, NYC, 2014]]
"The Baffler" נמכר בערוצי הפצה רבים ושונים, הן כספר והן כמגזין; בנוסף ל-ISSN של הפרסום, לכל הגיליונות למעט הראשונים יש ISBN משלו.

### הפעלה מחדש והעברה
בשנת 2009 החליט העורך המייסד פרנק להחיות את המגזין. הוא הושק מחדש עם כרך 2, גיליון 1 (מספר 18) בשנת 2010, עם מו"ל חדש, עורכים ועיצוב.

בשנת 2011, "The Baffler" העביר את המטה לקיימברידג ', וג'ון סאמרס נכנס לתפקיד העורך. המגזין חתם על חוזה פרסום ב-MIT Press, ולאחר עיצוב מחודש נוסף החל לפרסם שלוש פעמים בשנה. בשנת 2014 זה סיים את החוזה הזה והביא את פעולות הפרסום לבית. בשנת 2016 עבר המגזין ללוח זמנים רבעוני והעביר את מטהו לניו יורק. סאמרס עזב בשנת 2016 וכריס להמן לקח על עצמו את עריכת כתב העת. בשנת 2019 הלמן הלך *[[ניו ריפבליק|לרפובליקה החדשה]]* וג'ונאתון סטרג'ון הפך לעורך הראשי.

ה-"Baffler" גם ארגן אירועים ספרותיים ודיונים עם עורכיו התורמים.

בשנת 2017 החלו "The Baffler" ו-"CTXT", פרסום מקוון עצמאי ספרדי, בהסכם עריכה משותף.

## אוספים וספרים
בנוסף למגזין, "The Baffler" פרסם כמה אוספים של מאמריו וכתביו האחרים.
* "קומודיפיאציה של נבדלך: סלבוס מ-The Baffler". נערך על ידי תומאס פרנק ומאט וילנד. נורטון, 1997.
* יובל בוב: הפוליטיקה התרבותית של הכלכלה החדשה (סלבוס מ"The Baffler"). נערך על ידי תומאס פרנק ודייוויד מולקיי. נורטון, 2003.ISBN 
* "דיירי כותנה: שלוש משפחות". נערך על ידי ג'ון סאמרס. בית מלוויל, 2012. קטעים מכתב יד שאבד על חקלאי דיירים באלבמה מאת הסופר ג'יימס אייג '.ISBN 
* "אין עתיד בשבילך: סלבוס מ"The Baffler". נערך על ידי ג'ון סאמרס, כריס להמן ותומאס פרנק. עיתונות MIT, 2014. [אלפא תחתון 1]

## פודקאסטים
"The Baffler" אירח בעבר את הפודקאסטים "White Vomit", מאת Amber A'Lee Frost ו-Sam Kriss; "חדשות משום מקום", מאת קורי פיין; ו"מלכודת הנוסטלגיה", מאת דייוויד פרסונס.

## קישורים חיצוניים
* 

* קטעים מ-"The Baffler" בארכיון האינטרנט (דורש JavaScript לצורך ניווט)

## הערות שוליים

קטגוריה:כתבי עת ספרותיים
מונטריי ג'ק

**מונטריי ג'ק** (באנגלית: **Monterey Jack**, או בקיצור **ג'ק**, גבינה אמריקאית לבנה חצי קשה, המיוצרת מחלב פרה. מתאפיינת בטעם מתון ומתיקות קלה. הגבינה דומה לגבינת ואחאקה.

הגבינה נאכלת לבד או בשילוב עם גבינת קולבי (קולבי-ג'ק) או עם צ'דר צהוב (צ'דר-ג'ק). פלפל ג'ק הוא וריאציה עם פלפלי צ'ילי ועשבי תיבול. ג'ק דריי היא גבינה קשה יותר עם זמן יישון ארוך יותר.

## מקורות
בצורתה המוקדמת, מונטריי ג'ק נוצרה על ידי כמרים פרנציסקנים מהמאה ה-18 ממונטריי, אלטה קליפורניה. דייוויד ג'קס איש עסקים מקליפורניה מכר את הגבינה באופן מסחרי. הוא ייצר גבינה לבנה קלה שהפכה לכינוי שם "הגבינה של ג'קס" ובסופו של דבר "מונטריי ג'ק". חוואים אחרים באזור ייצרו גם כן את הגבינה, ביניהם אנדרו מולרה, שבנה פעילות חלב מוצלחת בביג סור ושמונטריי ג'ק נחשבה שם במיוחד.

## יישון
אף על פי שרוב הסוגים הרכים יותר שנמצאים בסופרמרקטים אמריקאים מיושנים חודש אחד בלבד, "ג'ק יבש" הוא סוג קשה יותר המיושן עד חצי שנה.

## שימושים
הגבינה משמשת בדרך כלל כגבינה מומסת פנימית לבוריטוס בסגנון קליפורניה, אך גם לבוריטוס בסגנון מקסיקני ("שעועית וגבינה"). או לכריכי גבינה בגריל. יש לו טעם עדין ואיכות התכה טובה עבור כמה מנות פסטה.

## וריאנטים
### ג'ק יבש
ג'ק יבש נוצרה במקרה בשנת 1915, כאשר הסיטונאי של סן פרנסיסקו שכח מספר עיגולים של ג'ק טרי שאחסן. מלחמת העולם הראשונה התגברה ומשלוחי גבינה קשה מאירופה נקטעו, הוא גילה מחדש את העיגולים, שהתיישנו למוצר שלקוחותיו מצאו כתחליף טוב לגבינות קשות קלאסיות כמו פרמזן.

### פלפל ג'ק
פלפל ג'ק היא נגזרת של מונטריי ג'ק בטעם פלפל צ'ילי חריפים, פלפלים ועשבי תיבול.

### תערובות
טעם נוסף מושך מבחינה חזותית נוצר על ידי ג'ק עם קולבי או גבינת צ'דר צהובה.

## כאבי ראש
בגלל תכולתו הנמוכה של טירמין, תרכובת אורגנית הנחשבת כקשורה לכאבי ראש, מומלצת מונטריי ג'ק כאחת הגבינות הבודדות שבטוח לאכול במיגרנה.

## קישורים חיצוניים

* האגודה ההיסטורית של מחוז מונטריי: גבינה ג'ק של מונטריי
* 
* 
* ביבליוגרפיה של מחלבות בקליפורניה 1770 עד 1945
* חומרי ארכיון - מחלבות בקליפורניה 1770 עד 1945
* 

## הערות שוליים

קטגוריה:גבינות לבנות
קטגוריה:המטבח האמריקאי
אנרגי מוראמבדורו

**אנרגי מוראמבדורו** (באנגלית: **Energy Murambadoro**; נולד ב-27 ביוני 1982) הוא כדורגלן עבר זימבבואי, ששיחק בעמדת השוער.

## קריירה
מוראמבדורו התחיל את הקריירה שלו בקבוצת הכדורגל המקומית קאפס יונייטד. בשנת , מוראמבדורו חתם בהלניק קייפטאון מליגת העל הדרום אפריקאית במדיה שיחק עונה אחת בה ירדה לליגה השנייה.

בקיץ , מוראמבדורו חתם בבני סכנין מליגת העל. מוראמבדורו, שיחק בכל משחקי הקבוצה עד למחזור ה-9, אחריו איבד את מקומו בהרכב הקבוצה.

את המשך הקריירה שלו מוראמבדורו שיחק בקבוצות בדרום אפריקה, כגון: באוני פרמייר יונייטד, בידווסט ויטס, מפומלאנגה בלאק אסס ואמזולו יונייטד.

ב-9 באוגוסט 2002, מוראמבדורו ערך את הופעת הבכורה שלו בנבחרת זימבבואה בניצחון 0-1 נגד . לזכותו של מוראמבדורו, 32 הופעות בנבחרת ואף השתתף עם הנבחרת בגביע אפריקה לאומות 2004 וגביע אפריקה לאומות 2006.

## תארים
; קאפס יונייטד
*ליגת העל הזימבבואית: 
*הגביע הזימבבואי: 

## קישורים חיצוניים

קטגוריה:כדורגלנים זימבבואים
קטגוריה:שוערי כדורגל זימבבואים
קטגוריה:כדורגלני בני סכנין
קטגוריה:כדורגלני בידווסט ויטס
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלנים זרים בישראל
קטגוריה:ספורטאים זרים בדרום אפריקה
קטגוריה:ספורטאים זרים בישראל
קטגוריה:ילידי 1982
נירפזון

**נירפזון** (בהונגרית: **Nyírpazony**) הוא כפר במחוז סבולץ'-סטמאר-ברג שבצפון מזרח הונגריה.

## יהודי נירפזון
בנירפזון חיו יהודים בתקופות זמן שונות, במקום קיים בית קברות יהודי.

יהודים רבים מנירפזון נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
יחסי הולנד–רומניה

[ממוזער|שר החוץ ההולנדי [יוזף לונס (מימין) נפגש עם ראש ממשלת רומניה יון גאורגה מאורר בעת ביקורו ברומניה, 1967]]
**יחסי הולנד–רומניה** הם היחסים הרשמיים בין ממלכת הולנד לרומניה. שגרירות הולנד ברומניה מוסמכת במקביל למולדובה.

שתי המדינות חברות מלאות באיחוד האירופי ובנאט"ו. שגרירות רומניה בהאג היא גם הנציגה הקבועה של רומניה בארגון למניעת הפצת נשק כימי וכן ברשות הרומנית המספקת קשר ישיר עם כל מוסדות וארגונים בינלאומיים אחרים שבסיסם בהולנד.

## היסטוריה
הנציגות הדיפלומטית ההולנדית הראשונה ברומניה הוקמה ב-21 בדצמבר 1841 עם קונסוליה בגאלאץ. ב-25 באוגוסט 1856 הוקמה משלחת בבוקרשט כקונסוליה כללית עם סמכויות ותפקידים רחבים יותר ובשנת 1857 נוסדו ארבע קונסוליות של כבוד: בבוטושאן, פוקשאן, רומאן וג'יורג'יו. בינואר 1880 הכירה הולנד בעצמאותה של רומניה והקונסוליה בבוקרשט הועלתה לרמת סוכנות דיפלומטית. הקונסול ז'אן א. קון הציג את כתב האמנה שלו כממונה על היחסים. ב-13 בפברואר 1880, רומניה והולנד פתחו רשמית ביחסים הדיפלומטיים ברמת הצירות.

בין השנים 1880–1898 רומניה הייתה מיוצגת בהולנד באמצעות נציגותה בבריסל. בשנת 1898 הוקמה צירות רומניה בהאג בראשות יון נ' פאפיניו. בשנת 1900 הוכפפו לצירות רומניה בהאג הקונסוליה הכללית של רוטרדם והקונסוליות באמסטרדם, דורדרכט וסכוונינגן.

ב-25 באוגוסט 1966 היחסים בין רומניה להולנד שודרגו לרמה של השגרירות.

רוטרדם וקונסטנצה ערים תאומות מאז 1968, וסיביו ודוונטר ערים תאומות מאז 2007.

## יחסים כלכליים ומסחריים
בשנת 2013 נרשמו ערכי שיא במונחי ערך היקף הסחר, היצוא הרומני וההשקעות ההולנדיות ברומניה. היקף הסחר הסתכם בסך כולל של 3,573.93 מיליון אירו (יצוא: 1,538.06, יבוא: 2,035.87), עלייה של 11.77% לעומת 2012. הולנד שמרה וחיזקה את מעמדה בקרב עשר שותפות הסחר המובילות ברומניה.

הולנד מחזיקה במקום הראשון בדירוג לפי ארץ מגורים של משקיעים בחברות עם הון זר. יותר מששת אלפים חברות עם הון הולנדי נרשמו. תחומים עסקיים עיקריים עם פוטנציאל גבוה לשיתוף פעולה דו-צדדי הם אנרגיה וסביבה, פיתוח תשתיות, אדריכלות, קבלנות משנה תעשייתיות, חקלאות, תיירות, טכנולוגיית מידע וטלקומוניקציה. בין המשקיעים ההולנדים העיקריים ברומניה ניתן למנות את יוניליוור, קבוצת ING, פיליפס, Damen Group, Friesland Campina, Heineken, Nutricia, KPMG, Nuon, Wavin, פוקר ודאף.

משנת 2014 עד 2015, מספר מהגרי העבודה מרומניה בהולנד גדל מ-6,000 ל-13,000. החל משנת 2014, אזרחי רומניה יכולים לעבוד בהולנד ללא מגבלות היתר עבודה.

הסכמים בין המדינות:
* 19 באפריל 1994, בוקרשט: הסכם ממשלתי בנושא קידום הדדי והגנה על השקעות (בתוקף מאז 1 בפברואר 1995).
* 5 במרץ 1998, האג: אמנה למניעת מיסוי כפול ומניעת התחמקות פיסקלית ביחס למיסים על הכנסה ועושר (בתוקף מאז 29 ביולי 1999).
* 5 במרץ 1998: מזכר הבנות בנוגע לתוכנית לשיתוף פעולה כלכלי בין שתי הממשלות (בתוקף מאז 11 באוגוסט 1998).
* 25 באפריל 2005, מנזר נוימנסטר: חוזה ההצטרפות 2005 (בתוקף 1 בינואר 2007).
* 2008: מזכר הבנות בנוגע לניהול מים בין המינהל הלאומי של המים הרומניים לאיגוד מינהלי המים בהולנד.

## נציגויות דיפלומטיות
* רומניה מחזיקה בהולנד שגרירות בהאג וקונסוליות כבוד בברקל-אנשוט, הייג, רוטרדם ופנלו.
* הולנד מחזיקה ברומניה שגרירות בבוקרשט, קונסוליות כבוד בקלוז'-נאפוקה, טימישוארה וקונסטנצה, ומאז 2016 משרד בקישינב, מולדובה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלחנן רוזנשטיין

הרב **אלחנן (אלקן) רוזנשטיין** (בגרמנית: **Elchanan Elkan Rosenstein**; 1796 – 1869) היה רב ודיין בקהילה היהודית בברלין. במשך עשרות שנים היה מרבני בית המדרש המקומי.

## תולדות חייו
אלחנן רוזנשטיין נולד בחוג'ש , בשטח פרוסיה (כיום בפולין). הוא היה בנו של הרב שמואל זנוויל רוזנשטיין שהיה רב בדנציג ונכדו של הרב וראש הישיבה אלחנן אשכנזי שהיה רבה של דנציג.

הרב רוזנשטיין היה מתלמידיו של רבי עקיבא איגר. הגיע בגיל צעיר לברלין. למד בבית המדרש בברלין ואחר כך הוסמך לרבנות והיה דרשן ודיין בברלין, הוא היה מראשי הקהל האורתודוקסי בברלין והתנגד למגמות ליברליות בקהילה היהודית. בתור ראש הישיבה, כמה מרבני גרמניה הבולטים למדו אצלו, בהם הרב עזריאל הילדסהיימר.

## משפחתו
בנו היה פרופסור לרפואה, זיגמונד שמואל רוזנשטיין. חתנו היה הרב ד"ר דניאל פרנקל.

## קישורים חיצוניים
* 
* 
* 

## הערות שוליים

קטגוריה:ברלין: רבנים
קטגוריה:דיינים
קטגוריה:גרמנים שנולדו ב-1796
קטגוריה:גרמנים שנפטרו ב-1869
מישל בוסקילה

**מישל בוסקילה** (נולד ב-20 באפריל 1966) הוא חבר הכנסת מטעם מפלגת הימין הממלכתי בכנסת ה-25 המשמש כסגן יושב ראש הכנסת, כיו"ר הוועדה המיוחדת ליישובים בגבול המזרחי וכיו"ר סיעת הימין הממלכתי .

## ביוגרפיה
בוסקילה נולד באשקלון לדוד ומרים, אחד מ-13 ילדים. החל את דרכו כסַפָּר, ובהמשך פנה לעולם העסקים. בתחילת שנות האלפיים עסק בתחומי הנדל"ן למגורים, המלונאות, הנופש והמסחר ובהמשך אף שימש יו"ר של מספר חברות.

מישל בוסקילה היה ראש תנועת הליכוד בעיר אשקלון. בשנים 2008–2022 שימש חבר מועצה מטעמה, המשנה לראש העיר ואחראי מסחר, תעשייה, איכות סביבה וקשרי ממשל. לקראת הבחירות לרשויות המקומיות בישראל (2018) הכריז על התמודדות לראשות העיר, אך לבסוף פרש מהמרוץ ותמך בראש העיר המושעה, איתמר שמעוני. כיהן כחבר מועצה מטעם הליכוד והמשנה לראש העיר.

לקראת הבחירות לכנסת העשרים התמודד למשבצת הנגב ברשימה הארצית של "הליכוד", אך הפסיד למיקי זוהר. ב-2019 תמך בגדעון סער בבחירות לראשות הליכוד, אך זה הפסיד לראש הממשלה בנימין נתניהו.

ב־2021 עבר בוסקילה לתקווה חדשה בראשות סער. הוא הוצב במקום ה־12 ולא נכנס לכנסת, מאחר שהרשימה קיבלה 6 מנדטים. אולם, לאחר התפטרותם של שלושה מחברי המפלגה במסגרת החוק הנורווגי, פרישתה של מיכל שיר מהמפלגה ומעברה למפלגת יש עתיד ועזיבתם של שני חברים נוספים שלא רצו להיכנס לכנסת, החל בוסקילה לכהן כחבר הכנסת העשרים וארבע למשך שלושה חודשים לאחר פיזורה והיציאה לפגרת הבחירות.

לקראת הבחירות לכנסת העשרים וחמש הוצב במקום ה-13 ברשימת המחנה הממלכתי מטעם תקווה חדשה. הרשימה זכתה ב-12 מושבים, ולפיכך בוסקילה לא נבחר מחדש לכנסת. ביולי 2024 פרשה חברת המפלגה יפעת שאשא ביטון מהחיים הפוליטיים ובעקבות זאת התפטרה מחברותה בכנסת, ובוסקילה שב לכהן במקומה באופוזיציה. ב-29 בספטמבר 2024 שבה מפלגת "תקווה חדשה" לקואליציה. בוסקילה משמש כיו"ר סיעת הימין הממלכתי, יו"ר הוועדה המיוחדת ליישובים בגבול המזרחי של ישראל וחבר בוועדת חוץ וביטחון, ועדת הכספים, ועדת הפנים, ועדת הכנסת, ועדת חינוך, הוועדה לביטחון לאומי, ועדת כלכלה, ועדת העלייה והקליטה והוועדה המיוחדת למאבק בשימוש בסמים ואלכוהול.

חבר עמותת הידידים, שוחרי מרכז רפואי ברזילי.

## פעילות פרלמנטרית
יוזם חוק איסור שהייה וישיבה בישראל שלא כדין: 

מיוזמי חוק איסור כניסה לישראל למכחישי שואה, 7 באוקטובר, תומכי העמדה לדין של ישראלים בחו"ל: 

כיו"ר ועדת המשנה למוכנות העורף יזם את הארכת זמן ההתראה לירי טילים:

ב-27 בנובמבר 2024 התמנה להיות יושב ראש הוועדה המיוחדת ליישובים בגבול המזרחי של הכנסת.

ב-25 בפברואר 2026 התמנה לכהן כסגן יושב ראש הכנסת במקום משה סולמון.

## משפחה
למישל בוסקילה שנים עשר אחים. שניים מהם - מקסים ואיציק נהרגו בעת שירותם הצבאי.

נשוי לרונית, אב לארבעה וסב לנכדים.

## קישורים חיצוניים

* מישל בוסקילה, באתר ערוץ כנסת

## הערות שוליים

קטגוריה:חברי מועצת העיר אשקלון
קטגוריה:אשקלון: חברי הכנסת
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת העשרים וחמש
קטגוריה:חברי הכנסת מטעם תקווה חדשה
קטגוריה:ישראלים שנולדו ב-1966
קטגוריה:סגני יושב ראש הכנסת בכנסת העשרים וחמש
קטגוריה:יושבי ראש ועדות הכנסת
יחסי אוסטרליה–מרוקו

היחסים הדיפלומטיים בין אוסטרליה למרוקו כוננו בשנת 1976. למרוקו הייתה שגרירות בקנברה מאז שנת 2004 ושגרירות אוסטרליה ברבאט הוקמה במאי 2017, ושדרגה את משרד אוסטרדה הקיים ברבאט. בעבר הוסמכה שגרירות אוסטרליה בפריז למרוקו מאז 1978.

## יחסים דיפלומטיים
ב-13 ביולי 1976, שר החוץ האוסטרלי, אנדרו פיקוק, הודיע על הצהרה משותפת המסמנת את כינון היחסים הדיפלומטיים עם מרוקו כ"סימן לרצונם של שתי המדינות לגבש ולחזק את ההבנה ההדדית ולעורר תרבות. וקשרים מסחריים." ב-6 באוקטובר 1978 הודיע שר החוץ, איאן סינקלייר, על מינויו של ג'ון רולנד, שגריר אוסטרליה המכהן בצרפת, לשגריר המוסמך במרוקו.

שגרירות מרוקו בג'קרטה, אינדונזיה קיבלה בתחילה את האחריות ליחסים עם אוסטרליה בשנת 1997. בשנת 2004 הכריז מוחמד השישי, מלך מרוקו על הקמת שגרירות מרוקאית בקנברה והשגריר הראשון, באדרה אדין אלאלי, הציג את תעודותיו בפני מושל אוסטרליה ב-24 בנובמבר 2005. שגרירות מרוקו מוסמכת גם לונואטו, קיריבטי, פיג'י, ניו זילנד, פפואה גינאה החדשה וטובאלו.

## סחר והשקעה
הסחר בין מרוקו לאוסטרליה קטן אך הולך וגדל, כאשר המסחר הכולל בסחורות בין שתי המדינות בשנים 2015–2016 היה 79,307 דולר אוסטרלי, גידול של 17.2%. הייצוא האוסטרלי העיקרי למרוקו כולל בשר וסוכרים, דבש ומולסה, ואילו הייצוא המרוקאי העיקרי לאוסטרליה כולל דשנים גולמיים ומעובדים.

## יחסי הגנה
הקשרים בין כוח ההגנה האוסטרלי לכוחות הצבא המלכותיים של מרוקו מוגבלים. ביוני 2015, HMAS אנזאק ביקרה בקזבלנקה בביקור נדיר של ספינת חיל הים האוסטרלית במרוקו. במאי 2011 ביקרה משלחת מטעם הצי המרוקאי המלכותי באוסטרליה כדי לבחון סירות סיור מסדרת ארמידל כמחליף פוטנציאלי לצי סירות הסיור הקיים שלהן.

בשנת 1991 שלחה אוסטרליה 45 אנשי צבא לשמש כיחידת תקשורת בכוח של MINURSO. הכוח האוסטרלי נסוג ב-1994. ב-21 ביוני 1993 נהרגה רופאת הצבא רס"ן סוזן פלש, מחיל הרפואה המלכותי של הצבא האוסטרלי, בתאונת מטוסים של היחידה הרפואית, בעת ששירתה ב-MINURSO.

במרוקו קיים קבר מלחמה אוסטרלי יחיד, המוחזק על ידי ועדת חבר העמים לקברי מלחמה: קצין התעופה ליאו ג'ורג' הרדימן, שהוצמד ליחידת התחזוקה מס' 145 של חיל האוויר, נהרג בתאונה בשירות פעיל ב-30 בנובמבר 1944, ונקבר בקזבלנקה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מרוקו–סין

[250px|ממוזער|ראש ממשלת הרפובליקה העממית של סין [ג'ואו אנלאי (מימין) עם חסן השני, מלך מרוקו, בעת ביקור במרוקו ב-1964]]
**יחסי מרוקו–סין** הם היחסים הדו-צדדיים בין הרפובליקה העממית של סין למרוקו. סין ומרוקו כוננו יחסים דיפלומטיים בנובמבר 1958.

## מימון פיתוח סיני למרוקו
משנת 2000 עד 2012, זוהו כ-36 פרויקטים פיננסיים רשמיים של מימון פיתוח סיני במרוקו באמצעות דיווחים שונים בתקשורת. פרויקטים אלה נעים בין סכום כולל של 248 מיליון דולר עם בנק ייבוא הייצוא של סין להקמת כביש ברכיד-בני מלל בשנת 2011, ועד הסכם הלוואות מועדף בסך 150 מיליון CNY ברבאט כדי לבנות ולהצטייד בשמונה בתי חולים פרטיים כלליים באזורים שונים במרוקו.

בנובמבר 2016 הודיעה מרוקו כי היא מתכננת לפתח מרכז כלכלי חדש בצפון המדינה, בסיוע ארגוני פיתוח וחברות רב-לאומיות סיניות, כולל חברת התעופה האווירית הבינלאומית Haite Group, מרוקו-סין הבינלאומי ובנק BMCE של אפריקה. עלות הפרויקט צפויה לעלות 11 מיליארד דולר.

## זכויות אדם
ביוני 2020 הייתה מרוקו אחת מ-53 מדינות שתמכו בחוק הביטחון הלאומי בהונג קונג באו"ם.

## חינוך
שלושה סניפים של מכון קונפוציוס הוקמו במרוקו, הראשון במרץ 2008 באוניברסיטת מוחמד החמישי, השני במאי 2012 באוניברסיטת חסן השני בקזבלנקה, והשלישי באוניברסיטת עבד אלמלך אסאדי בספטמבר 2016.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי לוב–סין

**יחסי לוב–סין** הם היחסים הדו-צדדיים בין סין ללוב. שתי המדינות כוננו יחסים דיפלומטיים באוגוסט 1978.

## יחסים כלכליים
בשמונה החודשים הראשונים של שנת 2012, לוב הייתה שותפת הסחר החמישית בגודלה של סין באפריקה.

## יחסים צבאיים
בשנת 1970, קולונל מועמר קדאפי וראש ממשלתו עבדסאלאם ג'אלוד עשו ניסיון לא מוצלח לשכנע את סין למכור נשק גרעיני טקטי ללוב. בפגישה עם ראש ממשלת סין ג'ואו אנלאי, קדאפי ניסה ללא הצלחה לשכנע למכור לו פצצה גרעינית. החוקרים גילו כי תכנונים של נשק גרעיני שהשיגה לוב באמצעות רשת הברחות פקיסטנית מקורם בסין.

ב-5 בספטמבר 2012, דובר ה-NTC הלובי, עבדולרמן בוסין, אמר כי ל-NTC יש הוכחות לכך שקדאפי קנה נשק מסין. דובר משרד החוץ הסיני, ג'יאנג יו, אישר שיחות מכירת נשק עם כוחות קדאפי, אך לא הועבר שום נשק.

## מימון פיתוח סיני ללוב
בין השנים 2000–2012 זוהו בלוב 3 פרויקטים של מימון פיתוח רשמי סיני באמצעות דיווחים שונים בתקשורת. מדובר בשלוש קבוצות של חומרי סיוע הומניטריים בשנת 2011, אמנה של שיתוף פעולה להשקעה בתחומי התחבורה, החקלאות, ההשקיה, הדיג והטקסטיל, והלוואת ריבית נמוכה בסך 300 מיליון דולר ל-LAP Green Network, חברת טלקום לובית בשנת 2009.

## הערות שוליים

קטגוריה:ערכים ללא קטגוריות פיזיות - יחסי חוץ
הינטרלנד (סדרת טלוויזיה)

**הינטרלנד** (באנגלית: **Hinterland**; בוולשית: **Y Gwyll**) היא סדרת טלוויזיה בשפה הוולשית מסוגת סרט אפל ודרמה משטרתית, ששודרה בערוץ S4C. הדמות הראשית היא של פקד בילוש טום מתיאס בגילומו של ריצ'רד הרינגטון. ב-27 בנובמבר 2013 הוכרז על הפקת עונה שנייה של הסדרה. גרסה אנגלית של הסדרה, עם דיאלוגים קצרים בוולשית, שודרה בערוץ BBC One Wales. ב-2014 כשהסדרה שודרה ב-BBC. הייתה זו סדרת הדרמה הראשונה של ה-BBC שכללה דיאלוגים בשתי השפות. צילומי העונה השלישית של הסדרה החלו בינואר 2016, והיא עלתה לשידור בערוץ S4C ב-30 באוקטובר 2016.

הסדרה מתרחשת באבריסטווית' שבמחוז קרדיגיון בוויילס. שלוש העונות של הסדרה צולמו בעיר ובאזור הכפרי שמסביב לה.

## הפקה
הסדרה נוצרה כחלק מהמחויבות של מנהל BBC Cymru Wales, רודרי טלפן דייוויס, להראות בערוצים של ה-BBC יותר מהחיים, התרבות והשפה הוולשית.

גיוס התקציב בסך 4.2 מיליון ליש"ט נמשך שנתיים וחצי.דרה קיבלו מימון של 215,000 ליש"ט מהממשלה הוולשית. העונה הראשונה צולמה באבריסטווית' וסביבותיה במחוז קרדיגיון בחוף המערבי של ויילס. הצילומים ארכו 124 ימים. הסדרה צולמה הן בוולשית והן באנגלית. משרדי המועצה של קרדגיון שימשו לצילומי החוץ של תחנת המשטרה.

כל סצנה צולמה פעמיים, באנגלית ובוולשית. פרט לסצנות שבהן דובר בוולשית בלבד והוקרנו כתוביות תרגום לאנגלית.

הגרסה הוולשית שודרה בשמונה חלקים באוקטובר 2013 בערוץ S4C. הגרסה האנגלית שודרה בארבעה חלקים בינואר 2014 בערוץ BBC One Wales, ובהמשך אותה שנה בערוץ BBC Four.

## צוות השחקנים
* ריצ'רד הרינגטון – פקד בילוש טום מתיאס
* מאלי האריס – מפקחת בילוש מארד ריס
* אלכס האריס – בלש לויד אליס
* האנה דניאל – סמלת בילוש שאן אוון
* אניירין יוז – רב פקד בריאן פרוסר

## סקירת סדרה

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות משטרה ופשע
קטגוריה:סדרות דרמה בריטיות
קטגוריה:תוכניות טלוויזיה בשפה הולשית
רביעיית המיתרים ברקשייר

**רביעיית המיתרים ברקשייר** (באנגלית: **Berkshire String Quartet** הייתה הרכב קאמרי אמריקאי, שייסדה ומימנה פטרונית האמנויות אליזבת ספראג קולידג' בשנת 1916, בעיצומה של מלחמת העולם הראשונה. הרביעייה נקראה במקור "רביעיית המיתרים קורצ'ק", על שם הוגו קורצ'ק (1884–1957), נגן בתזמורת הסימפונית של שיקגו מ-1907 עד 1914 (משנה לקונצרטמייסטר מ-1910 עד 1914). קורצ'ק מילא תפקיד ראשון במעלה בארגון פסטיבל ברקשייר למוזיקה קאמרית שייסדה קולידג'. רביעית ברקשייר המקורית התפרקה לאחר 1941.

ביולי 1948 עמדו ממשיכיה של "רביעיית גורדון", לפני פירוק עקב מחסור במימון ואובדן מייסדם, ז'אק גורדון (1897–1948), שפירק את הרביעייה בשנת 1947 בגלל מחלתו. קולידג' נחלצה לעזרתם. היא התחייבה לממן קונצרטים נוספים, במספר שדי בו לאפשר את קיום עונת הקיץ של הרביעייה. ואולם, לדברי טיים מגזין, ביקשה קולידג', באחת הפעמים הספורות בחייה, לגמול לה בטובה סנטימנטלית. "התואיל הרביעייה לקרוא לעצמה בבקשה רביעיית ברקשייר?" הרביעייה הסכימה ובהמרצת וילפרד ביין, העתיקה את משכנה הקבוע אל בית הספר למוזיקה של אוניברסיטת אינדיאנה. הרביעייה המשיכה להחזיק במעון הקיץ שלה ב"מיוזיק מאונטיין", גבעה סמוך לפולס וילג', קונטיקט, שם ייסד גורדון בשנת 1930 פסטיבל מוזיקה קאמרית, שנקרא על שם הגבעה.

## חברים בעבר
### חברים מייסדים ב-1916, בפיטספילד, [[מסצ'וסטס]]
* הוגו קורצ'ק (1884–1957) (כינור ראשון)
* סרגיי קוטלרסקי (1893–1987) (כינור שני)
* קלרנס אוונס (ויולה)
* אמרן שטובר (1882–1945)

### חברים אחרים בפיטספילד
* הרמן יוליוס פלבר (1892–) (כינור שני, הופיע לראשונה ב-1917)
* אמיל אוגוסט פריר (1873–1949) (ויולה)
* אדואר דטייה (1885–1962)

בשנת 1917 גויס הרמן פלבא לצבא ארצות הברית; אדואר דטייה מניו יורק תפס את מקומו.

### ממשיכי רביעיית גורדון החל ב-1948, בית הספר למוזיקה של [[אוניברסיטת אינדיאנה]] ומיוזיק מאונטיין
#### חברים מייסדים ב-1948
* אוריקו רוסי (1916–2001) (כינור ראשון), לפנים תלמיד של הוגו קורצ'ק
* אלברט לאזאן (1914–2003) (כינור שני)
* דייוויד דוסון (1975–) (ויולה)
* פריץ מאג (1914–1997) (צ'לו)

### חברים אחרים אחרי 1948
* ג'רי הורנר (1935–2019) (ויולן ב-1975–1976)
* פול ביס (ויולה)

## קישורים חיצוניים

## הערות שוליים

קטגוריה:רביעיות מיתרים אמריקאיות
קטגוריה:הרכבים מוזיקליים
סטייסי בנט

**סטייסי בנט** (באנגלית: **Stacey Bent**) היא פרופסור להנדסה כימית, סגנית פרובוסט (Provost) לתארים מתקדמים וענייני פוסט-דוקטורט (VPGE) באוניברסיטת סטנפורד. נוסף על כך, היא חברה באקדמיה הלאומית להנדסה בארצות הברית.

היא הייתה המנהלת של מרכז "תומקט" (TomKat) לאנרגיה מתחדשת באוניברסיטת סטנפורד ודיקנית עמית בכירה בבית הספר להנדסה באוניברסיטת סטנפורד עד שנת 2019.

בנט זכתה בפרסים רבים על מחקריה, והיא ידועה בעיקר בזכות תרומתה הרבה בתחומים של הנדסת חומרים, מדע פני השטח ועיבוד מוליכים למחצה. עבודתה כיום מיושמת במוליכים למחצה, פאנלים סולאריים וזרזים.

## חינוך וקריירה
בנט סיימה את לימודי התואר הראשון בהנדסה כימית באוניברסיטת קליפורניה בברקלי בשנת 1987 וסיימה את עבודת הדוקטורט שלה באוניברסיטת סטנפורד בשנת 1992.

בנט קיבלה מאוניברסיטת סטנפורד תואר דוקטור לשם כבוד מהמחלקות להנדסה וכימיה של חומרים, הנדסת חשמל וכימיה.

בנוסף, היא הייתה יושבת ראש המחלקה להנדסה כימית בסטנפורד מ-2015 עד 2016 ומקורבת דיקן בבית הספר להנדסה בסטנפורד בשנים 2016 עד 2019, לפני עבודתה הנוכחית כסגנית ראש האוניברסיטה.

הייתה מנהלת מרכז Tomcat לאנרגיה מתחדשת בשנים 2010 עד 2019. בנוסף היא עמיתה בכירה במכון סטנפורד על שם "פרקורוט" לאנרגיה ועמיתה בקהילת הכימיה האמריקאית (ACS) ובקהילת הוואקום האמריקאית (AVS). היא מנהלת לשעבר של המרכז להמרה לאנרגיה יעילה (CNEEC)

בנט נבחרה כחברה בארגון האקדמי להנדסה בארצות הברית בשנת 2020.

## חיים אישיים
בנט נשואה לברוס, ולהם שני ילדים ביולוגים - רייצ'ל ודרו, ושני ילדים חורגים - דניאל ואנדרו.

## מחקר
עבודתה של בנט מתמקדת בעיקר בכימיה וסינתזה של חומרים עם יישומים בייצור מוליכים למחצה, ננוטכנולוגיה, מיקרואלקטרוניקה ואנרגיה מתחדשת.

התזה שלה עסקה בהבנת הדינמיקה של אטומי מימן בסביבות עשויות סיליקון, והיא ממלאת תפקיד משמעותי בנושא זה.

בנט מנהלת קבוצת מחקר אשר מתמקדת בהבנה ובשליטה בכימיה העילית ויישום אלה על מגוון בעיות בייצור מוליכים למחצה, מיקרו-אלקטרוניקה, ננו-אלקטרוניקה, ננו-טכנולוגיה אנרגיה מתחדשת, ומשתמשת במערכות הנחת שכבה אטומית (ALD), משטחי מוליכים למחצה, חומרים בקנה מידה מיקרוסקופי לספיגת אור ופיתוח זרזים אלקטריים.

## פרסים
בנט קיבלה פרסים רבים בזכות מחקריה ועבודתה, ביניהם פרס בקמן יונג לחוקרים, פרס המורה של קמיל דרייפוס, פרס הזיכרון לפיטר מארק, פרס ארגון הכימיה של ארצות הברית לקריירה, פרס טאו בטא פאי עבור מצוינות בהוראת תואר ראשון והפרס בכימיה עילית של החברה הכימית בארצות הברית.

## הערות שוליים

## קישורים חיצוניים
* 

* סטייסי בנט דף הבית
* מידע על הסגל בבית הספר להנדסה באוניברסיטת סטנפורד, האתר של סטנפורד
* Stanford University מידע מאתר האוניברסיטה

קטגוריה:כימאיות אמריקאיות
קטגוריה:כימאים אמריקאים
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת סטנפורד
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
יעקב ירקוני

**יעקב ירקוני** (20 במאי 1945 – 6 ביוני 1967) היה קצין בפלוגת סיור של חטיבת שריון, שלחם בחזית המצרית במלחמת ששת הימים ונפל בקרב רפיח. על פעולתו בימי המלחמה עוטר ירקוני בעיטור המופת.

## ביוגרפיה
יעקב ירקוני נולד בקיבוץ נען. היה חובב אמנות, מוזיקה וארכאולוגיה וחבר בתנועת הנוער העובד.

הוא גויס לצה"ל באוגוסט 1964. תחילה שירת בגדוד החרמ"ש 9 של חטיבה 7 ובהמשך עבר לשרת בפלוגת הסיור של החטיבה. לאחר שסיים קורס קצינים הוצב שוב בפלוגה זו.

### במלחמת ששת הימים
ביום הראשון למלחמה השתתפה פלוגת הסיור בפיקודו של סרן אורי אור בקרב החטיבתי מול הצבא המצרי באזור צומת רפיח, המצוי כ-5 קילומטרים מערבית לכרם שלום. ירקוני שימש כמפקד מחלקת ג'יפים בפלוגה. במהלך הקרב על צומת רפיח נפצע מקליע בידו. לאחר מכן נאלץ הצוות שלו להסתער דרך שדה מוקשים על מוצב פלוגתי מצרי. ירקוני ירה מעל הג'יפ שלו במקלע בינוני עד שחל בו מעצור. אז ירד ירקוני מהג'יפ, נכנס לתעלה במוצב המצרי וטיהר גזרה ממנה באש של תת מקלע עוזי. כשרצה לצאת מהתעלה נורה בגבו על ידי פצוע מצרי. חבריו לפלוגה פינו אותו תחת אש לקבלת טיפול רפואי.

ביום שלמחרת פציעתו מת ירקוני מפצעיו. הוא היה אחד משישה עשר חללי פלוגת הסיור במלחמה ואחד מחמשת חלליו במלחמה של קיבוץ נען.

יעקב ירקוני היה בן 22 במותו. הניח הורים, אחים וחברה. הוא נקבר בקבורת חירום בבית הקברות הצבאי קריית שאול ולאחר זמן הועבר ארונו לקבורה בקיבוצו.

על פעולתו בקרב עוטר ירקוני בציון לשבח מטעם אלוף פיקוד הדרום. בשנת 1973 הומר הצל"ש לעיטור המופת.

## הנצחה
שמו של ירקוני הונצח על גבי מספר אנדרטאות, וביניהן אנדרטת הנופלים מקיבוץ נען, אנדרטת יד לשריון בלטרון ואנדרטת אוגדת הפלדה ליד כרם שלום.

דברים לזכרו של ירקוני נכתבו בשני ספרים ובשתי חוברות שיצאו לאור לאחר המלחמה. סיפור הקרב שלו ושל פלוגת הסיור נכלל בספר חשופים בצריח מאת שבתי טבת.

## ראו גם
* דויד פלץ

## קישורים חיצוניים
* 
* נוסח העיטור של יעקב ירקוני, באתר הגבורה
* יעקב ירקוני, באתר פלסר 7, לוחמי ששת הימים
* סרט לזכרו של יעקב ירקוני, באתר Vimeo

קטגוריה:חללי צה"ל במלחמת ששת הימים
קטגוריה:מעוטרי עיטור המופת במלחמת ששת הימים
קטגוריה:מעוטרי חטיבה 7
קטגוריה:נען: אישים
קטגוריה:בוגרי הנוער העובד והלומד
קטגוריה:אישים הקבורים בנען
קטגוריה:חיילי חיל השריון במלחמת ששת הימים
קטגוריה:ישראלים שנולדו ב-1945
קטגוריה:ישראלים שנפטרו ב-1967
חצי האי מלבה

**חצי האי מלבה** (באנגלית: **Melba Peninsula**), הוא חצי אי רחב, המכוסה קרח, בארץ המלכה מרי, שבאנטארקטיקה.

חצי האי ממוקם בין קרחון ריד, למפרץ הרוחות.

מדף הקרח שקלטון ממוקם לחוף חצי האי מלבה.

שיא גובהו של חצי האי מלבה - 393 מטרים מעל פני הים.

## היסטוריה
### גילוי ומיפוי חצי האי

חצי האי התגלה על ידי משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון.

### מקור השם

מוסון נתן לחצי האי את שמו.

חצי האי נקרא על שם דיים נלי מלבה, ממלבורן שבאוסטרליה, שהייתה אחת מפטרוני משלחת אוסטרלאסיה לאנטארקטיקה.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA415&lpg=PA415&dq=%22Melba+Peninsula%22&source=bl&ots=qcPGqqM9A5&sig=ACfU3U2v1wsjvXtKtQ7onds8L-BWugftvQ&hl=en&sa=X&ved=2ahUKEwjzjauuvv7uAhUKilwKHfcCDsE4HhDoATAEegQIBBAD#v=onepage&q=%22Melba%20Peninsula%22&f=false Sailing Directions (planning Guide) and (enroute) for Antarctica]**, P 415

• National Imagery and Mapping Agency 2002, **[https://books.google.co.il/books?id=tZffAAAAMAAJ&pg=PA169&lpg=PA169&dq=%22Melba+Peninsula%22&source=bl&ots=OMBD3Oc3Ur&sig=ACfU3U39PQstchHNhdOYCVBAEaSWtM1I7A&hl=en&sa=X&ved=2ahUKEwjzjauuvv7uAhUKilwKHfcCDsE4HhDoATAIegQICBAD#v=onepage&q=%22Melba%20Peninsula%22&f=false Sailing Directions (planning Guide) and (enroute) for Antarctica]**, P 169

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA234&lpg=PA234&dq=%22Melba+Peninsula%22&source=bl&ots=h8nrx0cf2_&sig=ACfU3U2Ck_gtPbyJHvTmWX12f1GeMD-v0g&hl=en&sa=X&ved=2ahUKEwjj7Yupvv7uAhURHcAKHQ__Aho4FBDoATAIegQICBAD#v=onepage&q=%22Melba%20Peninsula%22&f=false Sailing Directions for Antarctica: Including the Off-lying Islands South of Latitude 60°]**, P 234

## קישורים חיצוניים
*  חצי האי מלבה באתר הסקר הגאולוגי של ארצות הברית
* חצי האי מלבה באתר הגאזט האנטארקטי של ממשלת אוסטרליה
* חצי האי מלבה באתר הגאזט האנטארקטי המשווה SCAR של ממשלת אוסטרליה
* מרחקים לאתרים סמוכים
* נתוני זריחת/שקיעת שמש/ירח עדכניים עבור חצי האי מלבה
* מזג אוויר נוכחי מעודכן בחצי האי מלבה
** תחזית מזג אוויר שעתית קצרת טווח עבור חצי האי מלבה
** תחזית מזג אוויר עדכנית ארוכת טווח עבור חצי האי מלבה
** נתוני מזג אוויר היסטוריים עבור חצי האי מלבה
** סטטיסטיקות מזג אוויר עבור חצי האי מלבה

## הערות שוליים

מלבה
מלבה
אלכסנדר ליכנוס

**אלכסנדר** (Ἀλέξανδρος) המכונה **ליכנוס** (Λύχνος), היה רטוריקן ומשורר יווני עתיק. הוא היה יליד אפסוס, שעל שמה מכנים אותו לעיתים "אלכסנדר אפסיוס", וחי כפי הנראה רק מעט לפני זמנו של סטראבון (המאה ה-1 לפנה"ס).

סטראבון מזכיר את אלכסנדר בין הסופרים האפסיים המאוחרים יותר, וגם מציין שהוא לקח חלק בעניינים הפוליטיים של עיר הולדתו. סטראבון מייחס לו חיבור היסטורי, ושירים מסוג דידקטי, אחד על אסטרונומיה ואחד על גאוגרפיה, בהם הוא מתאר את היבשות הגדולות בעולם, ומטפל בכל אחת מהן ביצירה או בספר נפרדים, שכפי שנלמד ממקורות אחרים, נשא את שם היבשת שתיאורה נכלל בו. לא בטוח לאיזה סוג היסטוריה סטראבון רומז. אורליוס ויקטור מצטט את הספר הראשון של חיבור על ההיסטוריה של המלחמה המארסית מאת אלכסנדר האפסי; אך מקור זה נחשב מפוקפק.

יש סופרים שהניחו כי אלכסנדר זה הוא מחבר ההיסטוריה של שושלות הפילוסופים היוונים, שמתייחס אליה לעיתים קרובות דיוגנס לארטיוס; אך יצירה זו שייכת ככל הנראה לאלכסנדר פוליהיסטור. השיר הגאוגרפי שלו, שכמה קטעים מתוכו שרדו, נזכר לעיתים קרובות על ידי סטפנוס מביזנטיון ואחרים. משירו האסטרונומי שרד קטע אחד, אשר יוחס גם לאלכסנדר אייטולוס . סביר מאוד להניח כי קיקרו מדבר על אלכסנדר ליכנוס כאשר הוא מזכיר "אלכסנדר" שלדבריו הוא משורר רע, וסופר רשלני, אך עם זאת שיריו כוללים גם מידע עובדתי.

## הערות שוליים

קטגוריה:רטוריקנים ביוון העתיקה
קטגוריה:משוררי יוון העתיקה
קטגוריה:מחברים כותבי יוונית
קטגוריה:היסטוריונים מן העת העתיקה
קטגוריה:אישים שחיו במאה ה-1 לפנה"ס
תושבים (יהדות מרוקו)

**תושבים** היה כינוים של יהודי מרוקו שמוצאם אינו ביהדות ספרד אלא מהקהילה היהודית הקדומה במרוקו. השימוש בכינוי החל עם בוא גלי ההגירה של מגורשי ספרד והוא נועד להבחין בקרב יהודי מרוקו בין היהודים המקומיים, לבין המגורשים.

## היסטוריה
[ממוזער|שמאל|כתובה כמנהג התושבים, [מרקש, 1927]]
[ממוזער|כתובה כמנהג התושבים, [דמנאת - "צור מוסא", 1930]]

עם גירוש ספרד (1492) וגירוש פורטוגל (1497), הגיעו גלי הגירה של יהודים מחצי האי האיברי למרוקו. המפגש בין יהודי ספרד לבין יהודי מרוקו פילג את האוכלוסייה היהודית בפאס לשתי קהילות נפרדות: תושבים - אלה אשר התגוררו במשך דורות במרוקו, ומגורשים (המכונים גם: קסטיליאנים), אשר בעיקרם היו יוצאי קסטיליה.

התושבים נבדלו מהמגורשים בשפתן ובמנהגיהן, בין היתר בנוסחי התפילות, בדיני שחיטה ובדיני אישות. לעיתים פרצו מחלוקות בין הקהילות ואחת מן החריפות שבהן הייתה זו המכונה פולמוס הנפיחה. עם השנים היטשטשו ההבדלים וברוב מרוקו החלו המגורשים לדבר גם הם בערבית והתושבים קיבלו לרוב את מנהגי המגורשים ולפעמים גם את תקנותיהם. עדות לחלוקה בין הקהילות שנותרה עד לעלייה לארץ היא שטר הכתובה, שברוב הכתובות שמערי דרום מרוקו, ממרקש ודרומה, הרבנים מציינים בסוף הכתובה כי .

### התושבים בפאס
שמאל|ממוזער|שער סידור "אהבת הקדמונים" לפי נוסח קהילות התושבים בפאס (ירושלים, תרמ"ט).

בעיר פאס התקיימה קהילה וותיקה של תושבים שאליה הצטרפו יוצאי סביליה ויהודים אחרים מספרד שדיברו בערבית. הקהילה התקיימה לצד הקהילה הספרדית הקסטיליאנית שהייתה הגדולה מבחינה דמוגרפית, אך בכל זאת היא שמרה בקנאות על מנהגיה וקיימה מוסדות קהילתיים נפרדים במשך מאות שנים. 

בית הכנסת העתיק ביותר של קהילת התושבים בפאס נקרא צלאת אל פאסיין, הוא נחשב גם לבית הכנסת העתיק ביותר במרוקו. בבית הכנסת הזה שמרה הקהילה בקנאות על נוסח התפילה הקדום של צפון אפריקה עד לשנות החמישים של המאה ה-20. בית כנסת נוסף המזוהה עם הקהילה הוא בית הכנסת אבן דנאן.

מהמנהיגים הבולטים של הקהילה בתקופה שלאחר הגירוש היה רבי חיים גאגין, יליד פאס שהיגר לקסטליה ובעקבות הגירוש שב לעיר, הוא הנהיג את הקהילה בין השנים ה'רפ"ו (1526) - ה'רצ"ה (1535), וניהל פולמוס חריף עם המגורשים על היתר הנפיחה שהם הנהיגו. בעקבות פעולותיו ייסדו התושבים איטליז נפרד שמכר בשר שכשרותו התאימה לתפיסתם ההלכתית. מקרב משפחת  יצאו אישים רבים שהנהיגו את הקהילה במשך מאות שנים.

## שמות משפחה בולטים מצאצאי התושבים

*  - שם משפחה המעיד על מוצא ביהדות העיר פאס.
* כהן-טנוג'י - שורשיהם ביהדות העיר טנג'יר.
*  - צאצאי יהדות העיירה אל-הרוש.
*  - פירוש שם המשפחה הוא "איילה" בברברית.
*  - נובע משם שבט ברברי שבשטחיו חיו יהודים.
* אבוחצירא - משפחת רבנים ידועה במרוקו ובישראל.
* איטח - מבוסס על שם פרטי ברברי.
* /דרהי - שורשיהם ביהודי אזור הדרעא.
*  - שם ברברי שכנראה נגזר מהשם "חיים".
*  - מגיע מן השפה הברברית; "בן חנה".
*  - "בנו של עיון", שם פרטי ברברי
*  - "בן חיים" בשפה הברברית.
*  - שם משפחה שאינו מתועד בשום תפוצה פרט ליהדות מרוקו.
*  - "בעל הגלימה" בשפה הברברית.
*  - "דוד" בשפה הברברית.
*  - מוצאם ביהדות העיירה מיימארן.
*  - מוצאם מהעיר זגורה שבמרוקו.
*  - בשפה הברברית "בן הנס".
*  - "נועז" בשפה הברברית.

## ראו גם
* נוסח צפון אפריקה
* פולמוס הנפיחה
* צלאת אל פאסיין
* מוסתערבים
* רומניוטים

## לקריאה נוספת
* חיים בנטוב, **ממזרח וממערב** ה, "קהל התושבים בפאס מן המאה הט"ז ואילך", עמ' 79 - 105, תשמ"ו.

## קישורים חיצוניים

## הערות שוליים

קטגוריה:יהדות מרוקו
קטגוריה:קהילת התושבים בפאס
קטגוריה:מרוקו: היסטוריה
ספרד באירוויזיון 2021

**[[ספרד באירוויזיון|ספרד]] ב[[אירוויזיון 2021]]** תשתתף עם השיר "Voy a quedarme", שיבוצע על ידי הזמר הספרדי בלאס קנטו.

## לפני האירוויזיון
ב-5 באוקטובר 2019, רשות השידור הספרדית הכריזה כי קנטו נבחר לייצג את ספרד באירוויזיון 2020. ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה. זמן קצר לאחר ההכרזה, רשות השידור הספרדית הודיעה כי קנטו ייצג את ספרד באירוויזיון 2021, ברוטרדם, הולנד. ב-29 בדצמבר 2020, רשות השידור אישרה כי בחירת השיר תעשה באמצעות קדם פרטי בן שני שירים. שני השירים הנבחרים, "Voy a quedarme" ו-"Memoria" יצאו לאור ב-10 בפברואר 2021 על ידי רשות השידור הספרדית. הקדם נערך ב-20 בפברואר 2021, שם השיר "Voy a quedarme" זכה ב-57.99 אחוזי הצבעה.

## באירוויזיון
כחלק מ"חמש המדינות הגדולות", ספרד מעפילה לגמר באופן אוטומטי. במאי ומפיק המשלחת הספרדית הוא מרווין דיטמן, אשר הפיק את המשלחת האוסטרית, הבולגרית והגרמנית באירוויזיון 2014. זמרי הליווי של קנטו הם אלבה גיל, הקטור ארטילס, דאירה מונזון, איירין אלמן ודנגלו אורטגה. ב-22 במאי, בגמר התחרות, הגיע בלאס למקום ה-24 עם שש נקודות, כשלא קיבל נקודות מהקהל.

## הערות שוליים

קטגוריה:מדינות באירוויזיון 2021
קטגוריה:ספרד באירוויזיון
קטגוריה:2021 בספרד
Loco Loco

"**Loco Loco**" (בעברית: "**לוקו לוקו**") הוא שיר של הלהקה הסרבית "הוריקן". השיר יצג את סרביה באירוויזיון 2021.

## באירוויזיון
ב-1 במרץ 2020 ניצחו הוריקן בקדם הסרבי לאירוויזיון 2020 עם השיר "Hasta la Vista". ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה. ב-17 בדצמבר 2020, רשות השידור הסרבית הודיעה כי הוריקן ייצגו את סרביה באירוויזיון 2021. ב-22 בפברואר 2021, נחשפה כותרת השיר, "Loco Loco". ב-20 במאי 2021, הן ביצעו את השיר בחצי הגמר השני של התחרות, והגיעו למקום השמיני עם 124 נקודות. ב-22 במאי, בגמר התחרות, הגיעה הלהקה למקום ה-15 עם 102 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי סרביה באירוויזיון
קטגוריה:שירים באנגלית
קטגוריה:שירים בספרדית
קטגוריה:שירים בסרבית
קטגוריה:שירי פולק-פופ